Buyuk Britaniyada koronavirusni davolash uchun yangi dori sinovdan o`tkazilmoqda

Londonlik olimlar koronavirusni davolash uchun ibuprofen nomli yangi dori vositasini sinovdan o`tkazishmoqda.”Guys and St. Thomas” kasalxonasi shifokorlari va “King’s College” tadqiqotchilari ushbu dori tarkibidagi yallig`lanishga qarshi moddalar virusga chalinganlarning nafas olishdagi muammolarini bartaraf etishi mumkinligini aytishmoqda.
Nafas olishga qiynalish va reanimasiya bo`limidagi sun`iy nafas oldirish ventilyatorlariga bo`lgan ehtiyoj koronavirusga chalingan bemorlar duch kelayotgan asosiy ikkita muammo hisoblanadi.Tadqiqotchilar narxi arzon bo`lgan ushbu yangi preparatni qabul qilgan bemorlar ventilyatorlarga muhtoj bo`lmasliklariga umid qilmoqdalar.
Hayvonlarda o`tkazilgan oldingi sinovlarda ibuprofenning o`tkir nafas etishmaslik sindromini davolashi mumkinligi ma`lum bo`ldi. COVID-19 sabab yuzaga keladigan muammolardan biri aynan shu sindrom hisoblanadi.
“Ushbu dori biz kutgan natijani berishi uchun biz sinov o`tkazishimiz kerak” dedi Londonning “King’s Colllege“ professori Mitul Mehta.
Ammo,koronavirus pandemiyasi boshlangan paytda ibuprofen COVID-19ni yanada yomonlashtirishi mumkinligi haqida xavotirlar mavjud edi. O`sha paytda Fransiya Sog`liqni saqlash vaziri Oliver Veran bu dorining o`rniga parasetamolni qabul qilishni maslahat bergan.